**ΑΠΟΤΙΜΗΣΗ ΤΟΥ ΕΡΓΟΥ ΤΟΥ 29ου ΔΗΜΟΤΙΚΟΥ ΣΧΟΛΕΙΟΥ (2021-2022)**

Σύμφωνα με την έκθεση αποτίμησης και αξιολόγησης το 29ο Δημοτικό Σχολείο Πατρών αξιολογήθηκε με **Άριστα** στους άξονες : Παιδαγωγική και μαθησιακή λειτουργία, Διοικητική λειτουργία και Επαγγελματική ανάπτυξη των εκπαιδευτικών. Η αξιολόγηση αυτή στηρίχτηκε σε πληθώρα δράσεων. Ενδεικτικά αναφέρονται οι καινοτόμες μέθοδοι διδασκαλίας , οι πολιτιστικές και αθλητικές δραστηριότητες, οι εκπαιδευτικές επισκέψεις και οι διαδικτυακές συναντήσεις με άλλα σχολεία.

Το 29ο Δημοτικό Σχολείο Πατρών διακρίνεται για την αρμονική συνεργασία , αλληλοσεβασμό και δημιουργικότητα. Το σχολείο προσφέρει πλούσιες ευκαιρίες στους μαθητές και στις μαθήτριες του μέσα από την εφαρμογή ποικίλων καινοτόμων προγραμμάτων , πρακτικών και μεθόδων. Αναπτύσσει εξωστρέφεια , σχεδιάζει και υλοποιεί δράσεις και επιτυγχάνει την ανάπτυξη κλίματος εμπιστοσύνης και σεβασμού της διαφορετικότητας , συνεργασίας και δημιουργικότητας τόσο μεταξύ των μαθητών όσο και μεταξύ των εκπαιδευτικών και γονέων του σχολείου.

Οι εκπαιδευτικοί του σχολείου συμμετέχουν σε επιμορφωτικές δράσεις και προγράμματα με συνεχές ενδιαφέρον επαγγελματικής προόδου και εξέλιξης. Σχεδιάζουν και υλοποιούν τη διδασκαλία καθορίζοντας με ευκρίνεια τους μαθησιακούς στόχους. Για αυτό το σκοπό συνεργάζονται μεταξύ τους αξιοποιώντας τον υπάρχοντα υλικοτεχνικό εξοπλισμό.

Τη σχολική χρονιά 2021-2022 υλοποιήθηκαν προγράμματα όπως:

* ***Το σώμα μας -Καλή υγεία, Φυσική κατάσταση και Πρόληψη***

με πρωταρχικό στόχο την απόκτηση δεξιοτήτων και βασικών Πρώτων Βοηθειών , οι οποίες κρίθηκαν αναγκαίες στην καθημερινή ζωή των παιδιών, καθώς  και την  ευαισθητοποίηση τους  για αλληλεγγύη , εθελοντισμό και προσφορά στον συνάνθρωπο. Στην πορεία αναδείχτηκε η ανάγκη για παράλληλη ενασχόληση με την υγιεινή διατροφή σε συνδυασμό με την άθληση, ώστε οι μαθητές μας να κατανοήσουν πόσο σημαντική είναι η σωματική άσκηση ως τρόπος ζωής και οι σωστές διατροφικές συνήθειες

* ***Το Λαογραφικό μουσείο στο σχολείο μας***

μια αίθουσα που μόλις ανοίξεις την πόρτα σε μεταφέρει σε μια άλλη εποχή. Τα παιδιά, μέσα από τις επισκέψεις που συχνά πραγματοποίησαν με τους δασκάλους και με διάφορες αφορμές, έμαθαν με βιωματικό τρόπο και σε πραγματικό χρόνο πράγματα που πριν ήταν μόνο στο βιβλίο τους ή σε μια ηλεκτρονική σελίδα.  Επιπλέον, η συλλογικότητα του έργου, έδωσε σε όλους τους συμμετέχοντες τη χαρά της συνεργατικότητας και της προσφοράς κάτι που έφερε πιο κοντά την τοπική κοινότητα, τους μαθητές , τους εκπαιδευτικούς και τα γειτονικά σχολεία.

* ***Συμμετοχή σε εθνικά και ευρωπαϊκά προγράμματα***

Μέσω της πλατφόρμας του e twinning συνεργαστήκαμε με ένα σχολείο από την  Cartagena στην Ισπανία και τη  Sakarya στην Τουρκία. Επίσης είχαμε την ευκαιρία να έρθουμε σε επαφή με ένα σχολείο της ελληνικής κοινότητας του Sidney στην Αυστραλία. Εκπαιδευτικοί και μαθητές ανταποκρίθηκαν θετικά και ήδη έχουν ξεκινήσει οι συζητήσεις με το σχολείο του Sidney

* για τη συμμετοχή του σχολείου μας στη μεγάλη εκδήλωση των 100 χρόνων από τη Μικρασιατική καταστροφή
* και για τη συμμετοχή των μαθητών μας στην εκδήλωση της χριστουγεννιάτικης γιορτής του σχολείου τους.

Και τη νέα χρονιά τα προγράμματα βρίσκονται σε εξέλιξη .

Η πολιτική του σχολείου στηριζόμενη στον άξονα Σχολείο -Οικογένεια, στοχεύει σε ένα ανοιχτό σχολείο στην κοινωνία.